Notker Balbulus

Notker Balbulus ("Notker Änkyttäjä"; n. 840 Jonschwil – 912) oli munkki, kirjailija ja muusikko.

Notker sijoitettiin lapsena St. Gallenin luostariin, jonka munkkina hän eli loppuikänsä. Hän toimi luostarissa kirjastonhoitajana ja opettajana. Notker tuli tunnetuksi työstään liturgisten sekvenssien kehittäjänä. Hän teki sanat ja musiikit moniin sekvensseihin. Hänen kokoelmassaan Liber hymnorum (880–884) on yhteensä 40 sekvenssirunoa, joihin ei kuitenkaan ole liitetty melodioita. Sanoina laulettaessa on käytetty alleluia-tekstiä ja aikansa populaarilauluja. Notkerin julkaisuihin kuuluvat myös kirkkoisien kirjoitusten antologia, gregoriaanisen laulun oppikirja ja Kaarle Suurta käsittelevä teos.

Notker julistettiin autuaaksi vuonna 1512.

Lähteet 

Keskiajan säveltäjät
Keskiajan kirjailijat
Sveitsiläiset säveltäjät
Sveitsiläiset kirjailijat
Munkit
Autuaaksi julistetut
Vuonna 840 syntyneet
Vuonna 912 kuolleet